1зад. Дадени са едноаргументната функция f и целочислен интервал [a,b]. Да се дефинира функция, която намира най-голямата стойност на f в [a,b].

2зад. Да се напише функция от по-висок ред, която прилага реална едноаргументна функция f над всеки елемент на едномерен масив.

3зад. Дадена е квадратна матрица. Да се дефинира функция от по-висок ред, която прилага реалната едноаргументна функция f над елементите на всеки ред на А с четен пореден номер и реалната едноаргументна функция g над елементите на всеки ред на А с нечетен пореден номер.

зад. 4

Дадено е цяло число n и n на брой цели числа. Напишете функция от по - висок ред, която приема като аргумент функция, сравняваща две цели числа и сортира числата използвайки получената като аргумент функция за сравнение на числа.

зад. 5

Да се напише програма, която въвежда цяло число n и n на брой цели числа. Напишете функция от по - висок ред, която приема като аргументи две функции f и g и променя въведените числа, като прилага композицията на функциите f.g към всяко от въведените числа.

зад. 6

Да се напише програма, която дефинира структура, представяща точка, въвежда координатите на две точки и намира и извежда разстоянието между тях.

зад. 7

Да се напише програма, която дефинира структура, представяща точка, въвежда масив от n на брой точки и намира и извежда най - малкото разстояние между две точки от въведените.

зад. 8

Да се напише програма, която дефинира структура Person съдържаща две полета: възраст, която е цяло число и име, което е символен низ. Да се въведат n на брой човека (n е цяло положително число), след което използвайки функция от по - висок ред, която приема като аргумент функция, сравняваща двама човека, да се сортират по име, а ако двама човека са с едно и също име, то те да се сортират по възраст. Сортираният масив от хора да се изведе на екрана.